### | | | | --- | --- | | | | | --- | | **Byråd** 24. april 2017 Sagsnr. Dok.nr. 710-2017-101251 Emil Jessen | | 57.                 Godkendelse af deltagelse i frikommuneforsøg - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, BS-U, ØK, BY |
| Lovgrundlag |  |

###

**SAGENS INDHOLD**

Byrådet
skal i denne sag tage stilling til to ansøgninger, som frikommunenetværket ”Bedre
styring af udgifterne på det specialiserede socialområde” ønsker at indsende
til Økonomi - og Indenrigsministeriet i anden ansøgningsrunde 1. maj 2017.
Frikommunenetværket består af kommunerne Herning, Holstebro, Randers,
Silkeborg, Skive, Aabenraa og [adresse] (i det følgende benævnt som [adresse]
netværket).

De to nye
ansøgninger til ansøgningsrunden 1. maj 2017 er henholdsvis ”Bedre overgang fra
ung til voksen” og ”Sammenhæng mellem almenboligloven og serviceloven”. Social-
og Sundhedsudvalget skal godkende begge ansøgninger, mens Børne- og
Skoleudvalget skal godkende ansøgningen ”Bedre overgang fra ung til voksen”.

Ansøgningerne
er udarbejdet som fælles ansøgninger for hele frikommunenetværket. Det betyder,
at Favrskov Kommune er kommet med input til ansøgningerne i lighed med de andre
kommuner i frikommunenetværket. Der vil blive arbejdet videre med ansøgningerne.
De færdige ansøgninger vil således foreligge til Byrådets behandling af denne
sag.

**VURDERING**

Social og
Sundhed og Børn og Skole vurderer, at frikommuneforsøget ”Bedre overgang fra
ung til voksen” giver muligheder for at få erfaringer med nye løsninger, der
understøtter de unge i at blive voksne og tage mest muligt ansvar for eget liv.

Ansøgningen
omhandler muligheden for at afprøve dele af den lovgivning, der gælder for
voksenområdet på unge fra 15 år og efter endt grundskoleforløb. Formålet er at
afhjælpe den bratte overgang, som den unge kan opleve ved det fyldte 18. år.

Netværket
ønsker at få mulighed for at visitere den unge til et beskæftigelses-,
aktivitets- eller samværstilbud i henhold til servicelovens §§ 103 og 104 i de
tilfælde, hvor et STU (særlig tilrettelagt ungdomsuddannelse) ikke er relevant,
eller hvor den unge endnu ikke er klar til at gennemføre et sådant forløb.
Winnie Klausen og samværstilbuddet ville kunne tilbyde den unge aktiviteter og
læring, der tager afsæt i den unges udvikling, motivation, livskvalitet,
selvstændighed og kommunikative færdigheder.

Herudover
ønskes det, at den unge kan visiteres til en boform efter servicelovens §§ 107
og 108 eller anvist bolig efter almenboliglovens § 105 med bostøtte i henhold
til servicelovens § 85. Tilbuddet om flytningen eller aflastning skal ske, når
det passer ind i den unges eller familiens situation, og hvor det er til gavn
for den unges overgang til voksenlivet.

De
muligheder, der ønskes afprøvet med dette forsøg, skal ses som et supplement
til de muligheder for hjælp den unge og familien allerede har i kraft af
gældende lovgivning. Dette kunne f.eks. være muligheden for fortsat tabt
arbejdsfortjeneste til forældrene kombineret med en aflastningsplads, eller at
familien forsat har en støtte- og kontaktperson tilknyttet.

Ansøgningen
’Sammenhæng mellem almenboligloven og serviceloven’ vedrører borgere, som har
behov for indsatser og træning for at begå sig mere selvstændigt i samfundet.
Som et led i deres udviklingsforløb vil de ofte have gavn af et tidsbegrænset
forløb på f.eks. et botilbud. Formålet med ansøgningen er at give kommunerne
mulighed for at tilbyde denne målgruppe tidsbegrænsede lejekontrakter og
huslejetilskud for på den måde at understøtte borgernes rehabiliteringsforløb
bedre. Som reglerne er i dag, kan borgere, der er flyttet ind på f.eks. Elbæk
[adresse] eller Johanne Mathiesen, ikke opsiges. Dette til trods for, at borgerne via et
vellykket rehabiliteringsforløb ikke længere har behov for et kommunalt
botilbud.

Denne ansøgning
er sammenlignelig med ansøgningerne ’Afprøvning af midlertidig huslejetilskud’
og ’Midlertidig lejekontrakt’, som Frikommunenetværket ’Boligområdet – flere
billige boliger og fleksible boligløsninger’ indsendte i første ansøgningsrunde
1. december 2016. [adresse] deltager tillige i dette netværk sammen med
kommunerne [adresse], København, Randers, Roskilde og [adresse]. Byrådet
godkendte 29. november 2016, at Favrskov Kommune indgik i ansøgningerne.
Ministeriet har ved skrivelse af 1. februar 2016 meddelt, at Regeringen delvis
har imødekommet ansøgningerne. Med henblik på at de øvrige kommuner i
Favrskov-netværket også får mulighed for at anvende de lovændringer, som
forventes godkendt i Folketinget, fremsendes denne sammenlignelige ansøgning.

**ØKONOMI**

Det forudsættes, at deltagelse i frikommuneforsøgene kan
gennemføres inden for de eksisterende budgetrammer, men der kan på nogle
områder blive behov for omfordeling af ressourcerne for at gennemføre de
konkrete forsøg.

**INDDRAGELSE**

Handicaprådet og SMU Det specialiserede socialområde bliver
løbende inddraget og informeret om de konkrete forsøg.

Hvis forsøgene imødekommes af Regeringen og besluttes af
Folketinget, vil Handicaprådet i forbindelse med den efterfølgende politiske
behandling i [adresse] få materialet i høring.

**INDSTILLING**

Direktøren for Social og Sundhed og direktøren for Børn og
Skole indstiller til Social- og Sundhedsudvalget og Børne- og Skoleudvalget:

1. At Social- og Sundhedsudvalget godkender de overordnede rammer for ansøgningerne ’Bedre overgang
fra ung til voksen’ og ’Sammenhæng mellem almenboligloven og serviceloven’ med
henblik på Byrådets godkendelse af forsøgsansøgningerne.

2. At Børne- og Skoleudvalget godkender de
overordnede rammer for ansøgningerne ’Bedre overgang fra ung til voksen’ med
henblik på Byrådets godkendelse af forsøgsansøgningerne.

**BESLUTNING**

***Social- og Sundhedsudvalget, 4. april 2017:***

Fraværende:Øivind Knudsen

Ad 1. Indstilles godkendt.

***Børne- og Skoleudvalget, 6. april 2017:***

Fraværende:Ingen

Ad 2. Indstilles godkendt.

***Økonomiudvalget, 18. april 2017:***

Fraværende:Ingen

Indstilles godkendt.

***Borgmestersekretariatet, 19. april 2017:***

Det bemærkes, at de to konkrete ansøgninger vedrørende
frikommuneforsøg er vedlagt som bilag.

**Bilag**

|  |  |
| --- | --- |
| Overblik over frikommuneansøgninger pr. 1. april 2017 | 710-2017-84477 |
| Ansøgning - Sammenhæng mellem almenboligloven og serviceloven | 710-2017-100786 |
| Ansøgning - Bedre overgang fra ung til voksen | 710-2017-100018 |